open-index/open-wikipedia-markdown huggingface dataset:
இராசபுத்திர குலங்கள்

**இராசபுத்திர குலங்கள்** இந்தியாவை ஆண்ட இராசபுத்திரர் பல குலத்தினராக பிரிந்து இந்தியாவின், மேற்கு, மத்திய, வடக்கு பகுதிகளை ஆட்சி செலுத்திய,இந்து சமயத்தைப் பின்பற்றும் சத்திரிய குலத்தினர் ஆவார்.

மேற்கு மற்றும் மத்திய இந்தியாவை ஆண்ட இராசபுத்திர குலத்தினர்,  முகலாய மன்னர் அவுரங்கசீப்பின் மறைவிற்குப் பின்னர், 1707ம் ஆண்டிற்குப் பின் உத்தரப் பிரதேசம், பிகார், உத்தராகண்ட், இமாசலப் பிரதேசம், நேபாளம் போன்ற பிரதேசங்களின் பல பகுதிகளைக் கைப்பற்றி ஆண்டனர்.

## முக்கிய இராசபுத்திர வம்சங்கள்
இராசபுத்திரர்கள் சூரிய வம்சம், சந்திர வம்சம் மற்றும் அக்னி வம்சம் என மூன்று அடிப்படை வம்சங்களிலிருந்து 36 குலத்தினராக பிரிக்கப்பட்டுள்ளனர்.

### சூரிய வம்ச இராசபுத்திரர்கள்

சூரியனின் வழித்தோன்றல் எனக்கூறிக் கொள்ளும், சூரிய வம்ச இராசபுத்திர வம்சத்தினரின் அரச குலங்கள்:
*அகாரியா 
* பர்குஜர் (ராகவ்) 
* பாய்ஸ் ராஜ்புத் 
* சத்தர் 
*சிசோதியா (ராணாக்கள்)  
* கச்வாகா  
*கௌர் ராஜ்புத்  
*ரத்தோர்  
* மின்னாஸ் 
* நரு

### சந்திர வம்ச இராசபுத்திரர்கள்

சந்திரனின் வழித்தோன்றல்களான சந்திர வம்ச இராசபுத்திரர்களின் அரச குலங்கள்.
*பாட்டீ
* தோமர் அல்லது தன்வர் 
* சகரன் 
*கடோச்

### அக்னி வம்ச இராசபுத்திரர்கள்

அக்னி தேவனின் வழித்தோன்றல்களான அக்னி வம்ச இராசபுத்திர அரச குலங்கள்
* சௌகான் 
* பரமாரா
* சோலாங்கி
* பிரதிகார
* இராசபுத்திர நாகர்கள்

## இதனையும் காண்க
* ராஜ்புத்

## மேற்கோள்கள்

## வெளி இணைப்புகள்
* Rajasthan and the Rajputs

பகுப்பு:இராஜஸ்தான் வரலாறு
பகுப்பு:இந்திய அரச மரபுகள்
பகுப்பு:இராசபுத்திரர்கள்
இலக்கியத்துக்கான நோபல் பரிசு பெற்றவர்களின் பட்டியல்

## இலக்கியத்துக்கான நோபல் பரிசு பெற்றவர்கள்

## நாடு வாரியாக இலக்கிய நோபல் பரிசாளர்கள்

எந்த நாட்டையும் சாராதவராக இவான் புனின் (1933) அறிவிக்கப்பட்டுள்ளார்.

## மேற்கோள்கள்
;General

* 

;Specific

;Notes

A. The information in the country column is according to nobelprize.org, the official website of the Nobel Foundation. This information may not necessarily reflect the recipient's birthplace or citizenship.


#இலக்கியம்
நிகழ்படக்கோப்பு வடிவம்

**நிகழ்படக்கோப்பு வடிவங்கள்** (Video file formats) என்பது எண்ணிம நிகழ் படங்களை சேமிப்பதற்கும், பயன்படுத்தவும், மேலாண்மை செய்யவும் உறுதுணையாக விளங்கும் சீர்தரமுள்ள கோப்பு வடிவங்கள் ஆகும். இவை கணினியின் கோப்புக் கட்டகத்தில் சேமித்து வைக்கப் படுகின்றன. இவ்வாறு சேமிக்கப்படும் போது, அவற்றின் கோப்பு அளவு சுருக்கியே(compressed) சேமித்து வைக்கப்படுகின்றன. கட்டற்ற மென்பொருளான 'எஃப் எஃப் எம் பெக்' (ffmpeg) கூகுள் நிறுவனத்தின், யூடியூப் சேவையில் அதிகம் பயன்படுத்தப்படுகிறது.ஒவ்வொரு  நிகழ்பட சேமிப்புக் கலனும், தன்னகத்தே ஒளி, ஒலி, உரை(மீதரவு) வடிவங்களை சேமித்து வைத்துக் கொள்ளும் இயல்பு உடையதாக உள்ளன.

## நிகழ்படக்கோப்பு வடிவங்கள்

## மேற்கோள்கள்

## இதனையும் காணவும்
*கோப்பு வடிவம்
*எண்ணிமக்கலன் வடிவம்
*ஆவணக்கோப்பு வடிவம்
*நிழற்படக்கோப்பு வடிவம்
*ஒலிக்கோப்பு வடிவம்
*தரவு மாற்றுதல்

பகுப்பு:கோப்பு வடிவங்கள்
தமிழக மக்கள் முன்னேற்றக் கழகம்

**தமிழக மக்கள் முன்னேற்றக் கழகம்** தமிழ்நாடு மாநிலத்திலுள்ள ஒரு அரசியல் கட்சியாகும். இக்கட்சி தேவேந்திர குல வேளாளர் மக்களின்  பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் பெ. ஜான் பாண்டியன் மற்றும் மாநில பொதுச்செயலாளர் வழக்கறிஞர் திருமதி. பிரிசில்லா பாண்டியன் ஆவார். தமிழக மக்கள் முனேற்றக் கழகம் 2000 ஆம் ஆண்டு திருச்சியில் தொடங்கப்பட்டது.

## வரலாறு
இக்கட்சி ஜான்பாண்டியனால் நிறுவப்பட்டது. ஜான்பாண்டியன் பாட்டாளி மக்கள் கட்சியின் முன்னாள் உறுப்பினர் ஆவார்.

## மேற்கோள்கள்

பகுப்பு:தமிழக அரசியல் கட்சிகள்
குலேபகாவலி (2018 திரைப்படம்)

***குலேபகாவலி*** கல்யாண் இயக்கத்தில் 2018இல் வெளிவந்த தமிழ்த் திரைப்படமாகும். இத்திரைப்படத்தினை கொட்டப்பாடி இராஜேஸ் தயாரித்துள்ளார். இப்படம் விவேக்-மெர்வின் இசையிலும் விஜய் வேல்குட்டி படத்தொகுப்பிலும் ஆர். எஸ். ஆனந்தகுமார் ஒளிப்பதிவிலும் உருவாகியுள்ளது.

## கதை
ஒரு பிரிட்டிஷ்காரர் ஒருவரை ஏமாற்றி குலேபகாவலி என்னும் ஊரில் உள்ள ஒரு மறைவான இடத்தில் வைரங்களைப் புதைத்துவைக்கிறார் ஒருவர். அவரது பேரன் இந்த வைரத்தைத்தேடி அலையலைவதும், இன்னும் சில குழுக்களும் வைரத்தை தேடுவதும் நகைச்சுவையாகச் சொல்லப்பட்டுள்ளது.

## நடிகர்கள்
குலேபகாவலி திரைப்படத்தில் பின்வரும் நடிகர்கள் நடித்துள்ளனர்.
*பிரபுதேவா
*ஹன்சிகா மோட்வானி
*ரேவதி
*இராம்தாஸ்
*ஆனந்த் ராஜ்
*யோகி பாபு

## மேற்கோள்கள்

## வெளி இணைப்புகள்
http://www.imdb.com/title/tt7794040/

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பத்மநாபன் பல்பு

**பத்மநாபன்  பல்பு** (2 நவம்பர் 1863 - 1950) என்பவர்  கேரளத்தைச்  சேர்ந்த மருத்துவர்  சமூகச் சீர்திருத்தவாதி, மற்றும்  சாதிய எதிர்ப்பாளர்  ஆவார். இவர்  ஈழவர்களின் அரசியல் தந்தை என அழைக்கப்படுகிறார்.

ஒரே குலம் ஒரே மதம் ஒரே கடவுள் என்ற கொள்கையைச் சொன்ன  நாராயணகுரு  பெயரில் ஓர் அமைப்பை 1903 இல் பத்மநாப பல்பு தோற்றுவித்தார்.   அந்த அமைப்பின் பெயர் சிறீ நாராயண தர்ம பரிபாலனம்  ஆகும்.

பிற்படுத்தப் பட்ட சமூகமான  ஈழவா என்ற சாதிப் பிரிவில் பிறந்ததால் பத்மநாபன் பல்பு திருவாங்கூர்  மருத்துவப் பள்ளியில் கல்வி பயில மறுக்கப்பட்டதால் சென்னையிலும் இலண்டனில் கேம்பிரிச்சியிலும் மருத்துவம் படித்து மருத்துவப் பட்டம் பெற்றார். அது மட்டுமல்லாமல் திருவாங்கூர்  சுகாதார நிலையத்தில் பணியில் சேரவும் அனுமதிக்கப் படவில்லை. ஆனால்
மைசூரில் பணி செய்ய இவருக்கு வாய்ப்புக் கிடைத்தது.

ஈழவர்கள் கல்வித் துறையிலும்  அரசுப் பணிகளிலும் முன்னேற்றம் அடைய மலையாளிகள் நினைவுக் கூடம் என்ற அமைப்பை 1891 இல்  உருவாக்கினார்.  ஈழவர்கள் நினைவுக் கூடம் என்ற அமைப்பை 1895 இல் அமைத்தார். திருவாங்கூர்  கொச்சி சமஸ்தான முதலமைச்சராக இருந்த சி.கேசவன் என்பவர்  பத்மநாபன் பல்புவின் கொள்கைகளால் ஈர்க்கப்பட்டவர்.

## மேற்கோள்

பகுப்பு:இந்திய சமூகசேவகர்கள்
பகுப்பு:1863 பிறப்புகள்
பகுப்பு:1850 இறப்புகள்
பகுப்பு:மலையாள மக்கள்
பகுப்பு:இந்திய மெய்யியலாளர்கள்
பகுப்பு:திருவனந்தபுரம் மாவட்ட மக்கள்
பகுப்பு:கேரள எழுத்தாளர்கள்
பகுப்பு:1950 இறப்புகள்
சி. கேசவன்

**சி. கேசவன்** (23 மே 1891 - 7 சூலை 1969) என்பவர் இந்திய விடுதலைப் போராட்ட வீரர், சமூக சீர்திருத்தவாதி, மற்றும்  நாராயணகுரு வின் சீடர் ஆவார்.  திருவாங்கூர் - கொச்சி சமஸ்தானத்தின் முதலமைச்சராக 1950-52 ஆண்டுகளில்  இருந்தவர்.

திருவாங்கூர் மாநிலத்தில் கொல்லம் அருகில் மையநாடு என்ற சிற்றுரில் ஈழவப் பெற்றோருக்குப் பிறந்தார். சிறீ  நாராயண தர்ம பரிபாலனம் என்ற அமைப்பைத் தோற்றுவித்த பத்மநாபன் பல்பு என்பவரின் சமூக நலன் செயல்பாடுகள் இவருடைய கவனத்தை ஈர்த்தன. சி. கேசவன் பின் தங்கியிருந்த ஈழவ மக்களின் சமூகப் பொருளாதார நிலை மேம்படுவதற்கு 
செயல்பட்டார்.  இந்து மதத்தை விட்டு விலக விரும்பினார். நாத்திகராகவும் விளங்கினார்.

தனது தன் வரலாற்றை இரண்டு தொகுதிகளாக எழுதி வெளியிட்டார். மூன்றாம் தொகுதி எழுதி முடிக்க இயலாமல் இறந்து விட்டார். இவர் நினைவைப் போற்றும் வகையில் கொல்லம் நகராட்சிக் கூடம் ஒன்றுக்கு இவர் பெயரைச் சூட்டினார்கள்.

## மேற்கோள்

பகுப்பு:சமூக சேவகர்கள்
பகுப்பு:திருவாங்கூர்-கொச்சி சட்டமன்ற உறுப்பினர்கள்
பகுப்பு:1891 பிறப்புகள்
பகுப்பு:1969 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
வங்காளதேச உச்சநீதிமன்றம்

**வங்காளதேச உச்சநீதிமன்றம்** (வங்காளம்: বাংলাদেশ সুপ্রীম কোর্ট) வங்காளதேசம் தலைநகர் டாக்காவில் இயங்கி வரும் நாட்டின் மிக உயர்ந்த நீதிமன்றம் ஆகும். . இது  வங்காளதேச அரசியலமைப்புச் சட்டம் படி இயங்கி வருகின்றது. 
## அமைப்பு
வங்கதேசத்தின் உச்ச நீதிமன்றம் இரண்டு பகுதிகளாக பிரிக்கப்பட்டுள்ளது. முதலாவதாக, மேல் முறையீட்டு பிரிவு மற்றும் இரண்டாவது உயர் நீதிமன்றம் ஆகும். உயர் நீதிமன்றப் பிரிவு  கீழ் நீதிமன்றங்கள் மற்றும் மாநில நீதிமன்றங்கள் மேல்முறையீட்டு மனுவை விசாரிக்கிறது.
தலைமை நீதிபயாக சையது முகமது ஹூசைன்  பதவி வகிக்கிறார்.  
## மேற்கோள்கள்
* வங்காளதேச உச்சநீதிமன்றம் இணையதளம்
* வங்காளதேச உச்சநீதிமன்றம் அமைவிடம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
அசனல் போல்கியா

**அசனல் போல்கியா** புரூணை நாட்டின் சுல்தான் ஆவார். 1967 அக்டோபர் 5-ஆம் தேதி 29-ஆவது சுல்தானாக பதவியேற்றார். 1984-இல் ஐக்கிய இராச்சியத்தில் இருந்து, புரூணை சுதந்திரம் பெற்றதில் இருந்து அந்த நாட்டின் பிரதமராகவும் பதவி வகிக்கின்றார்.

இவர் உலகின் தொன்னூற்று எட்டாவது கோடீஸ்வரர் என்றும் அறியப்படுகிறார். அத்துடன் உலகின் இரண்டாவது பெரிய அரசாங்கக் குடும்பத்தை சேர்ந்தவர் ஆவார்.

## மேற்கோள்

## வெளி இணைப்புகள்
* Leppard, David. "Sultan caught in property feud", *Times Online*, 30 July 2006
* Kennedy, Dominic. "The prince, the lawyer and his wife lose out in court", *The Times*, 26 January 2007. article regarding Thomas Derbyshire and Faith Zaman losing appeal against freezing of assets in multimillion-dollar fraud case
* Forbes World's Richest People 1997, Forbes.com
* Brunei's Battle Royal, *[[Business Week]]*
* Usborne, David. "Brotherly love runs out", 11 February 2006, about the sultan's legal fight with his brother; linked 17 February 2006

பகுப்பு:வாழும் மக்கள்
பகுப்பு:1946 பிறப்புகள்
பகுப்பு:புரூணை
பகுப்பு:சுல்தான்கள்
குரங்கணி (தேனி மாவட்டம்)

**குரங்கணி (Kurangani)** என்பது தமிழ்நாட்டில் உள்ள போடிநாயக்கனூருக்கு வடமேற்கில் 17.2 கிலோ மீட்டர் தொலைவில், மேற்குத்தொடர்ச்சி மலைகளில் கொட்டகுடி ஊராட்சியில் உள்ள ஒரு மலை வாழிடம் ஆகும். இதனருகில் கொளுக்குமலை உள்ளது. இது போடிநாயக்கனூருக்கு வடமேற்கே கிலோ மீட்டர் தொலைவில் உள்ளது.

## பொருளாதாரம்
இந்த மலைப் பகுதிகளில் உள்ள தோட்டங்களில் தென்னை, மா,  மசாலாப் பொருட்கள், காப்பி போன்றவை வளர்க்கப்படுகின்றன.

## நிலவியல்
இந்த மலையில் பாயும் ஓடையின் கிழக்கே குரங்கணி மலைகளும் மேற்கில் கொளுக்குமலை ஆகியவை அமைந்துள்ளன. இந்த மலைகளானது அடிக்கடி மாறும் காலநிலையும், தவழும் மேகங்களையும், குளிர்ந்த காலநிலையும், வலுவான காற்றையும் உடையதாக உள்ளன. மேலும் இந்த மலைகளில் இந்திய கடமா, குரைக்கும் மான், லங்கூர்கள், இந்தியப் பாலைவனப் பூனை ஆகியவை உள்ளன. மேலும் சிறுத்தை மற்றும் புலி ஆகியவையும் இருக்கலாம் என்று கருதப்படுகிறது.

குரங்கணியில் ஆறுக்கும் மேற்பட்ட சிற்றோடைகள் உள்ளன. இவை அனைத்தும் கொட்டக்குடி ஆற்றுடன் சேர்ந்து, வைகை அணையை அடைகின்றன. மலையில் உள்ள பதினெட்டு சிற்றூர்களுக்கும் தாய் கிராமமாக கொட்டக்குடி உள்ளது.

## ஈர்ப்பவை
குரங்கணி மலையானது மலையேற்றம் மற்றும் இயற்கை நடைப்பயிற்சிக்கு ஏற்றது. குரங்கணி மலையின் மைய கிராமத்தில்  இருந்து 12 கி.மீ நடக்கும் தொலைவில் டாப் ஸ்டேஷன் உள்ளது. கேரளத்தில் உள்ள மூணாறுக்கு இங்கிருந்து, அடர்ந்த வனப்பகுதிகளையும், புல்வெளிகளையும் கடந்து நடந்தே செல்ல முடியும்.

அருகிலுள்ள மூணாறு மலை மற்றும் கொலுக்கமுல்லை மலைகள்  உயரத்தில் இருக்கும் உலகின் மிக உயர்ந்த தேயிலைத் தோட்டங்களாகும்.

இங்கு *அழகர்சாமியின் குதிரை*, *மைனா*, *கும்கி* போன்ற படங்கள் படம்பிடிக்கப்பட்டுள்ளன. ஆகத்து முதல் திசம்பர் வரையிலான மாதங்களில் இந்த மலைப்பகுதிகளில் கழிக்க சிறந்த காலமாகும்.

சாம்பாலூர் அருவி, கோடக்குடி ஆற்றின் ஆதாரமாக உள்ளது, இது போடிநாயக்கனூரின் குடிநீர் தேவைக்கு உதவுகிறது.

மலையில் உள்ள மைய கிராமத்தில் 50 வீடுகளும் 200 மக்களும் வசிக்கின்றனர். டாப் ஸ்டேசன், மீனாறு, போடிநாயக்கனூர் ஆகிய இடங்களில் தங்கும் விடுதிகள் உள்ளன. மைய கிராமத்தில் இரண்டு தங்கு குடில்கள் உள்ளன. 
## தீவிபத்து
2018 மார்ச் 11 அன்று குரங்கணி மலைப்பகுதியில் ஏற்பட்ட காட்டுத்தீயில் சிக்கி 20 மலை நடை பயணிகள் பலியானார்கள். 11 பேர் காயமடைந்தனர். 
## அணுகல்
* வான் வழி: அருகில் உள்ள வானூர்தி நிலையம் 101 கி.மீ. தொலைவிலுள்ள மதுரை வானூர்தி நிலையம்.
* சாலை வழி: குரங்கணிக்குச் செல்ல மதுரை அல்லது பிற நகரங்களில் இருந்து பேருந்து வடகையுந்து வசதிகள் உள்ளன. போடிநாயக்கனூரில் இருந்து குரங்கணிக்குச் செல்ல 16 கி.மீ தொலைவு ஆகும்.
* தொடர்வண்டி பாதை: போடிநாயக்கனூர் நிலையம் அருகிலுள்ள தொடர்வண்டி நிலையமாகும், இது குரங்கணியிலிருந்து 16 கி.மீ. (மதுரை மற்றும் சென்னையிலிருந்து தொடர்வண்டி சேவை உள்ளது).
* போடிநாயக்கனூரில் இருந்து சாலை மார்கமாக குரங்கணி 15 கி.மீ தொலைவு ஆகும்
* போடிநாயக்கனூரில் இருந்து பேருந்து, ஈப்பு, தானி ஆகிவற்றில் குரங்கணி செல்லக் கிடைக்கிறது
* குரங்கனி கிராமத்தில் இருந்து டாப் ஸ்டேசனுக்கு நடை தூரம் 12 கி.மீ
## வெளி இணைப்புகள்
* குரங்கணி டிரெக்கிங்... இனி தடையில்லை
## மேற்கோள்கள்

பகுப்பு:தேனி மாவட்ட சுற்றுலாத் தலங்கள்
பகுப்பு:தமிழ்நாட்டில் உள்ள மலைகள்
ஒலிக்கோப்பு வடிவம்

**ஒலிக்கோப்பு வடிவம்** (Audio file format) என்பது எண்ணிம ஒலிக்கோப்புத் தரவுகளை, கணினிக் கட்டகத்தில் சேமித்து வைக்கப் பயன்படும் கோப்புவடிவம் ஆகும். இவ்விதம் சேமிக்கும் போது, ஒலித்தரவு சுருக்கப்படுகிறது. மீண்டும் பயன்படுத்தும் போது, அது விரிக்கப்படுகிறது. ஏனெனில், இப்படி வடிவ மாறுதல்கள் செய்யும் போது,  அதனை சேமித்து வைக்கும் தேக்ககத் திறன் அதிகமாகும். பெரும்பாலும், இவ்வகையில் ஒலிக்கோப்பானது, எண்ணிமக்கலன் வடிவம் பெறுகிறது.

## வடிவங்கள்
WAV,  AIFF ஆகிய வடிவங்கள் பலவித ஒலிக்கோப்புகளுக்காகப் பயன்படுத்தப்படுகிறது. இதற்கு பிறகு வந்த BWF (Broadcast Wave Format) பலவித தொலைக்காட்சி, வானொலி முறைகளுக்குப் பயன்படுத்தப் படுகிறது. இந்த ஒலிக்கோப்புகள் தேதி அடிப்படையில் எளிதாக்க் கோர்த்து, மேலாண்மை செய்யவும், தனித்தும், பலவழி ஒலி வடிவ பயன்பாட்டிற்கும் பயன்பவதால், பல முன்னணி நிறுவனங்கள்( AETA, Sound Devices, Zaxcom, HHB Communications Ltd, Fostex, Nagra, Aaton, and TASCAM), இவ்வடிவத்தைப் பயன்படுத்துகின்றன.

## ஒலிக்கோப்பு வடிவ வகைகள்

## மேற்கோள்கள்

## இவற்றையும் காணவும்
*கோப்பு வடிவம்
*எண்ணிமக்கலன் வடிவம்
*ஆவணக்கோப்பு வடிவம்
*நிழற்படக்கோப்பு வடிவம்
*நிகழ்படக்கோப்பு  வடிவம்
*தரவு மாற்றுதல்

பகுப்பு:கோப்பு வடிவங்கள்
மெத்தாக்சிபுரோப்பேன்

**மெத்தாக்சிபுரோப்பேன்** *(Methoxypropane)* என்பது C4H10O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் புரோப்பைல் ஈதர் என்ற பெயராலும் அழைக்கப்படும் இந்த ஈதர் ஒரு காலத்தில் பொது மயக்கமருந்தாகப்  பயன்படுத்தப்பட்டது. தெளிவான, நிறமற்ற இந்நீர்மம் எளிதில் தீப்பற்றி எரியக்கூடியது ஆகும். மெத்தாக்சிபுரோப்பேனின் கொதிநிலை 38.8 பாகை செல்சியசு வெப்பநிலை ஆகும் .
 
மெட்டோபிரில் மற்றும் நியோதைல் என்ற வர்த்தகப் பெயர்களில் மெத்தாக்சிபுரோப்பேன் சந்தைப்படுத்தப்பட்டது. ஆற்றல் திறன் காரணமாக டை எத்தில் ஈதருக்கு மாற்றாக மெத்தாக்சிபுரோப்பேனைப் பயன்படுத்துகின்றனர். ஒரு மயக்க மருந்தாகப் பயன்படுத்தப்பட்டு வந்த இந்த ஈதரை, எளிதாக தீப்பற்றாத நவீன ஆலசனேற்றமற்றப்பட்ட ஈதர்கள் இடப்பெயர்ச்சி செய்துவிட்டன.

## மேற்கோள்கள்

பகுப்பு:டை ஆல்கைல் ஈதர்கள்
பகுப்பு:பொது மயக்க மருந்துகள்
தே. லூர்து

**தே. லூர்து** (*D. Lourdu* சூன் 26 1937 - 5 ஏப்பிரல் 2008) தமிழ்நாட்டைச்சார்ந்த நாட்டார் வழக்காற்றியல் ஆய்வாளர், பேராசிரியர். இவர் பர்மாவில் ஐராவதி ஆற்றங்கரையில் உள்ள தாந்தபீன் என்ற ஊரில் 1937 சூன் 26 ஆம் நாள் அன்று பிறந்தவர். தமிழரின் நாட்டார் வழக்காற்றில் கல்விப்புலத்திற்கான அடிப்படை ஆய்வுகளை மேற்கொண்டவர்.

## பணி
தே. லூர்து பாளையங்கோட்டையிலுள்ள தூய சவேரியர் கல்லூரியில் தமிழ்த்துறையின் பேராசிரியர் மற்றும் தலைவராகப் பணியாற்றியதோடு இதேக்ககல்லூரியில் 1987 இல் நாட்டார் வழக்காற்றியல் ஆய்வு மையத்தினைத் தொடங்கி அதன் இயக்குநராகவும் செயல்பட்டுள்ளார். நா. வானமாமலையைப் பின்பற்றி நாட்டுப்புறவியல் என்னும் சொல்லுக்கு மாற்றாக நாட்டார் வழக்காற்றியல் என்னும் கலைச்சொல்லினை நிலைப்படுத்தினார். தமிழில் சாலை இளந்திரையனுக்கும் பெருமாளுக்கும் பிறகு தமிழ்ப்பழமொழிகள் குறித்த முனைவர்ப்பட்ட ஆய்வினை மதுரை காமராசர் பல்கலைக்கழகத்தில் மேற்கொண்டு பழமொழிகளின் செயற்பாட்டியல் ஆய்வினை முன்னெடுத்துள்ளார்.

## விருதுகள்
நாட்டர் வழக்காறியல் கல்விப்புலத்தில் இவரின் முன்னடுப்புகளையும் பங்களிப்புகளையும் போற்றும் வகையில் தமிழ்நாடு அரசு குறள்பீட விருதை 2000இல் வழங்கியுள்ளது.

## எழுதிய நூல்கள்
தே. லூர்து பின்வரும் நூல்களை எழுதியுள்ளார்.
*தமிழ்ப்பழமொழிகள் ஓர் ஆய்வு (முனைவர் பட்ட ஆய்வேடு (1980)
*நாட்டார் வழக்காற்றியல் ஓர் அறிமுகம் (1976).
*நாட்டார் வழக்காற்றியல் கள ஆய்வு (1986).
*தமிழ்ப்பழமொழிகள்:அமைப்பு, பொருண்மை, செயல்பாடு (2007), , 
*சூழலியம் பழமொழிகளை முன்வைத்து (2008).
*நாட்டார் வழக்காற்றியல் சில அடிப்படைகள் (2008).

## சான்றுகள்

பகுப்பு:தமிழறிஞர்கள்
பகுப்பு:1936 பிறப்புகள்
பகுப்பு:2008 இறப்புகள்
வில்லியனூர் மாதா திருத்தலம்

**வில்லியனூர் மாதா திருத்தலம்** புதுச்சேரி மாநிலத்தில் வில்லியனூரில் உள்ளது. இது ஒரு கிறிஸ்துவ திருத்தலம் ஆகும்.

## வரலாறு

1867 ஆம் ஆண்டில், புதுச்சேரி நகரில் இருந்து 11 கிலோமீட்டர் தொலைவில் உள்ள வில்லியனூரில் ஒரு தேவாலயத்தை கட்ட வேண்டும் என்று புதுச்சேரி மிஷனரிகள் விரும்பினர். எனவே, அவர்கள் வில்லியனூரிலும், ரெவ்.ஆர்.கூவுலிலும் ஒரு பகுதியை வாங்கினர். பின்னர் புதுச்சேரியின் பணியாளரை திருக்காமேஸ்வரர் கோகிலாம்பிகை கோவில் இந்து ஆலய அதிகாரிகளிடம் நீண்ட பேச்சுவார்த்தை நடத்திய பின்னர் வில்லியனூரின் புறநகர்ப்பகுதியில் கனுவாப்பேட்டையில் ஒரு தேவாலயம் கட்டத் தொடங்கினர். இந்த தேவாலயம் கட்டி முடிக்க சுமார் 10 ஆண்டுகள் ஆகிவிட்டது.

## இருப்பிடம்
இந்த திருத்தலம் புதுச்சேரிக்கும் விழுப்புரத்திற்கும் இடையே உள்ள வில்லியனூர் என்னும் ஊரில் உள்ளது. இத்திருத்தலத்திலிருந்து புதுச்சேரி 11 கி.மீ.தொலைவிலும், விழுப்புரம் 30 கி.மீ.தொலைவிலும் உள்ளது.

## மேற்கோள்கள்


பகுப்பு:புதுச்சேரியில் உள்ள கிறித்தவக் கோவில்கள்
குரங்கு பொம்மை

***குரங்கு பொம்மை*** (*Kurangu Bommai*) நித்திலன்  சுவாமிநாதன் இயக்கத்திலும் எழுத்திலும் தமிழில் 2017இல் வெளியான திகில் திரைப்படம். இத்திரைப்படத்தினை ஷ்ரேயா ஸ்ரீ மூவீஸ் எல்எல்பி என்னும் நிறுவனம் வெளியிட்டுள்ளது. இப்படத்தில் விதார்த், பாரதிராஜா, டெல்வினா ஆகியோர் நடித்துள்ளனர். இத்திரைப்படம் என். எஸ். உதயகுமாரின் ஒளிப்பதிவிலும் பி. அஜ்னீஷ் லோக்நாத் இசையிலும் அபிநவ் சுந்தர் நாயக் படத்தொகுப்பிலும்  செப்டம்பர் 1 2017 அன்று வெளியானது.

## நடிகர்கள்
* விதார்த் - கதிராக
* பாரதிராஜா -சுந்தரமாக
* டெல்வினா டேவிஸ் - விஜியாக
* பி.எல். தேனப்பன் -ஏகாம்பரமாக
* இளங்கோ குமரவேல்-சேகராக
* கல்கி சிந்தனையாக
*கஞ்சா கறுப்பு-விஜியின் சகோதரராக
*பாலாசிங்-விஜியின் தந்தையாக
*இரமா-கதிரின் அன்னையாக
*கிருஷ்ணமூர்த்தி
*அபுல் ஃபசல்
*ஹசீப்

## கதை
பணப்பேராசை நல்ல ஒரு நட்பை, அன்பை, நல்லுறவை எப்படி எல்லாம் சீரழிக்கின்றது என்பதே குரங்கு பொம்மை திரைப்படத்தின் அடிப்படைக் கதைக்கருவாகும்..தஞ்சாவூரில் சிலை கடத்தல் வேலையச் செய்பவர் ஏகாம்பரம். ஏகாம்பரத்திடம் பல ஆண்டுகளாக நண்பன் என்னும் பாசத்தின் அடிப்படையில் சுந்தரம் வேலை செய்கிறார். அவரது மகனான கதிர், தஞ்சாவூரில் இருந்து சென்னைக்குச் சென்று அங்கு வாடகை மகிழுந்து ஓட்டுநராகப் பணி செய்கின்றார். ஏகாம்பரத்திடம் தன் தந்தை உடனிருந்து வேலை செய்வதை கதிர் வெறுக்கின்றார் அதை அவரின் தந்தையிடமும் தெரிவிக்கின்றார். ஏகாம்பரம், சுந்தரின் கூடா நட்பினால் கதிரின் திருமணம் தடைபடுகின்றது. இச்சூழலில், நண்பன் கொடுத்த ‘குரங்கு பொம்மை’ படம் வரைந்த பையுடன் மகனுக்குத் தெரியாமல் சென்னைக்கு செல்கின்றார் சுந்தரம். அந்தக் குரங்குபடம் வரையப்பட்ட பையில் ஐந்து கோடி மதிப்புடைய கடத்தல் பொருள் உள்ளது. அதை சுந்தரம் கொடுக்க வேண்டிய சரியான இடத்தில் கொடுக்கும் நிலையில் நடந்த நிகழ்வுகளும் அதனால் ஏற்படும் விளைவுகளும் என்ன என்பதே பரபரப்பான திகிலூட்டும் மீதிக்கதை.
## சான்றுகள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தி போஸ்ட் (திரைப்படம்)

***தி போஸ்ட் (The Post)*** என்பது 2017 ஆண்டு வெளியான அமெரிக்க அரசியல் விறுவிறுப்புப் படமாகும்  லிஸ் ஹன்னா மற்றும் ஜோஷ் சிங்கர் ஆகியோரால் எழுதப்பட்டு,  தயாரித்து இயக்கியவர் ஸ்டீவன் ஸ்பில்பேர்க் ஆவார். இந்த படத்தின் நட்சத்திரங்களான மெரில் ஸ்ட்ரீப்  கேதரின் கிராகாமாகவும்,  டொம் ஹாங்க்ஸ் பென் பிராட்லீயாகவும் முதன்மைப் பாத்திரங்களில் நடித்துள்ளனர். இவர்களுடன் சாரா பால்சன், பாப் ஓடென்ரிக், ட்ரேசி லெட்ஸ், பிராட்லி வைட்ஃபோர்ட், புரூஸ் கிரீன்வுட், கேரி கூன், மற்றும் மேத்யூ ரைஸ் ஆகியோர் துணைப் பாத்திரங்களில் நடித்துள்ளார். 1970களின் துவக்கத்தில் 30 ஆண்டுகள் நடந்த வியட்நாம் போர் குறித்து  தி வாஷிங்டன் போஸ்ட் ஆசிரியர் குழு, அமெரிக்கா – வியட்நாம் நாடுகளின் உறவு தொடர்பான சில ரகசிய ஆவணங்களைக் கைப்பற்றி, ‘பெண்டகன் பேப்பர்ஸ்’ என்ற தலைப்பில் அடுத்தடுத்து செய்திகளை வெளியிடுவதற்கான முயற்சிகள் அதனால் ஏற்படும் சிக்கல்கள் என அப்போது உண்மையாக நடந்த கதையை அடிப்படையாகக் கொண்டு படம் எடுக்கப்பட்டுள்ளது.

படத்திற்கான துவக்க ஒளிப்படங்கள் 2017 மே மாதம் நியூயாரக் நகரில் எடுக்கப்பட்டன. திரைப்படமானது  2017 திசம்பர் 14 அன்று வாஷிங்டன், டி.சி. யில் காட்சிப்படுத்தப்பட்டது. மேலும் அமெரிக்காவில் 2017 திசம்பர் 22, அன்று குறைவான பகுதிகளில் வெளியிடப்பட்டது. பின்னர் அது 2018 சனவரி 12 அன்று பரந்த அளவில் வெளியிடப்பட்டு, உலகளவில் $ 33 மில்லியன் வசூலைப்  பெற்றது.
## கதை
அமெரிக்க அரசின் ராணுவ ஆய்வாளர் டேனியல் எல்ஸ்பெர்க் என்பவர் வியட்நாம் போர் தொடர்பான ரகசிய ஆவணங்களை தி நியூயார்க் டைம்ஸ் பத்திரிகைக்கு வழங்குவதிலிருந்து தொடங்குகிறது படம். பின்னர் அந்த ரகசிய ஆவணங்களை *தி போஸ்ட்* பத்திரிகையாளரால் கைப்பற்றப்படுகிறது. பிறகு அந்த ஆவணங்களை ஆராய்ந்து, அந்தச் செய்திகளை வெளியிடலாமா வேண்டாமா என்று கேத்தரின் கிரஹாமுக்கும் அந்தப் பத்திரிகையின் ஆசிரியர் பென் பிராட்லீக்கும் வாக்குவாதம் நடக்கிறது. இதழை  லாபகரமாகவும், தரமாகவும் நடத்த வேண்டும். அதே நேரம், அரசையும் கோபித்துக்கொள்ளக்கூடாது என்று இரண்டு நிலைகளில் தவிக்கிறார் கேத்தரின் கிரஹாம்.

ரகசிய ஆவணங்கள் தொடர்பான செய்தியுடன் *தி நியூயார்க் டைம்ஸ்* வெளியான அதே நாளில், *தி வாஷிங்டன் போஸ்ட்* இதழில், அமெரிக்க அதிபர் நிக்ஸனின், முதல் மகள் ட்ரிஸியா நிக்ஸனின் திருமணச் செய்தி வெளியாகிறது. வியட்நாம் போர் தொடர்பான மிகப் பெரிய செய்தியை விட்டுவிட்டு, அதிபர் மகளின் திருமணம் என்ற சாதாரணச் செய்தியை வெளியிட்டதால், அந்தத் தாளை குப்பைத் தொட்டியில் போட்டுவிட்டு, தனது ஆசிரியர் குழுவினருடன் நாம் என்ன வேலை செய்கிறோம்? இனி என்ன செய்யவேண்டும் என்று ஆலோசனை நடத்துகிறார் பென் பிராட்லீ.

*தி நியூயார்க் டைம்ஸ்* பத்திரிகைக்கு ரகசிய ஆவணங்களை வழங்கிய அதே நபரிடமிருந்து *தி வாஷிங்டன் போஸ்ட்* பத்திரிகையும் ஆவணங்களை வாங்கிறது.  இதனால் பத்திரிகைகள் நீதிமன்ற வழக்கைச் சந்திக்கிறன. இறுதியில், ‘ஜனநாயகம் காக்கப்பட, பத்திரிகைச் சுதந்திரம் காக்கப்பட வேண்டும்’ என்று கூறி, உச்ச நீதிமன்றம் பத்திரிகைகளுக்கு விதிக்கப்பட்ட தடையை நீக்குகிறது. உச்ச நீதிமன்றத் தீர்ப்புக்குப் பிறகு ‘வெள்ளை மாளிகைக்குள் ‘தி போஸ்ட்’ பத்திரிகையின் நிருபர்கள் யாரும் வரக் கூடாது’ என்று அதிபர் நிக்ஸன் உத்தரவிடுகிறார்.

நிக்ஸன் அவ்வாறு உத்தரவிடும் அதே நேரம், அரசு அலுவலகங்கள் உள்ள ‘வாட்டர்கேட்’ எனும் கட்டிடத்தில், கதவு ஒன்று உடைக்கப்பட்டிருப்பதைக் காட்டுவதோடு படம் முடிகிறது.

## மேற்கோள்கள்

பகுப்பு:2017 திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
தரவு மாற்றுதல்

**தரவு மாற்றுதல்** (Data conversion) என்பது கணினிக்கோப்பின் தரவை, ஒரு கோப்பு வடிவத்தில் இருந்து மற்றொரு கோப்பு வடிவுக்கு மாற்றுதலைக் குறிப்பதாகும். ffmpeg என்ற கட்டற்ற மென்பொருளை பயன்படுத்தி பல வித தரவுமாற்றிகள் இணையத்தில் கட்டணமில்லா சேவையை வழங்குகின்றன. கூகுள் நிறுவனத்தின் யூடியூப் நிகழ்படங்களை
வேண்டிய தரவு வடிவத்தில் மாற்றித்தர பல பயர்பாக்சு கூட்டுநிரற்கூறுகள் (add-on) கிடைக்கின்றன.

## மேற்கோள்கள்

## இவற்றையும் காணவும்
*ஒலிக்கோப்பு வடிவம்
*எண்ணிமக்கலன் வடிவம்
*ஆவணக்கோப்பு வடிவம்
*நிழற்படக்கோப்பு வடிவம்
*நிகழ்படக்கோப்பு வடிவம்

பகுப்பு:தரவு
பகுப்பு:கோப்பு வடிவங்கள்
டைபியூட்டைல் ஈதர்

**டைபியூட்டைல் ஈதர்** *(Dibutyl ether)* C8H18O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஈதர் குடும்பத்தைச் சேர்ந்த இச்சேர்மம் தெளிவானதாகவும், நிறமற்றும், எளிதில் தீப்பற்றி எரியக்கூடியதாகவும் உள்ளது. பிரத்தியேகமாக ஈதரின் நறுமணத்தைப் பெற்ற நீர்மமாக டைபியூட்டைல் ஈதர் காணப்படுகிறது.
நீர்மநிலையில் காணப்படும் டைபியூட்டைல் ஈதர் தண்ணீரைக் காட்டிலும் இலேசானது ஆகும். ஆனால் இதன் ஆவி காற்றைவிடக் கனமானது. டைபியூட்டைல் ஈதர் தண்ணீரில் கரையாது. ஆனால் அசிட்டோன் மற்றும் இதர கரிமக் கரைப்பான்களில் கரையும். இப்பண்பினால் டைபியூட்டைல் ஈதர் பல்வேறு வேதிவினைகள் மற்றும் செயல்முறைகளில் கரைப்பானாகப் பயன்படுத்தப்படுகிறது. உதாரணமாக டைபியூட்டைல் ஈதரில் கரைக்கப்பட்ட பீனைல் இலித்தியத்தின் 1.8 மோலார் கரைசல் வர்த்தகமுறையில் விற்பனைக்குக் கிடைக்கிறது.

எளிதில் பெராக்சைடாக உருவாகும் என்பதால் இதை வெப்பம், ஒளி மற்றும் காற்று படாமல் பாதுகாப்பாகத் தனித்து வைத்திருக்க வேண்டும்.

## தயாரிப்பு

1-பியூட்டனாலுடன் வினையூக்கியும் நீர்நீக்க முகவருமான கந்தக அமிலத்தைச் சேர்த்து வினைபுரியச் செய்தால் நீர்நீக்க வினை நடைபெற்று டைபியூட்டைல் ஈதர் உருவாகிறது. 

2C4H9OH → C8H18O + H2O

## வினைகள்

ஆக்சிசனேற்றம், ஒடுக்கம், காரம் போன்றவற்றுடனான வினைகளில் டைபியூட்டைல் ஈதர் நிலைத்தன்மையுடன் காணப்படுகிறது. HI மற்றும் HBr போன்ற வலிமையான அமிலங்கள் இச்சேர்மத்தை பிளவுபடச் செய்கின்றன. ஆக்சிசன் முன்னிலையில் டைபியூட்டைல் ஈதர் ஆக்சிசனேற்றமடைந்து பெராக்சைடு அல்லது ஐதரோபெராக்சைடைக் கொடுக்கிறது.

## பயன்பாடுகள்
*கிரிக்னார்டு வினைப்பொருளுக்கு இது கரைப்பானாகப் பயன்படுகிறது.
*கொழுப்புகள், எண்ணெய்கள், கரிம அமிலங்கள், ஆல்கலாய்டுகள், இயற்கை மற்றும் செயற்கை பிசின்களுக்கு கரைப்பானாகப் பயன்படுகிறது.
*பேரளவில் பூச்சிக் கொல்லிகளைத் தயாரிக்க இந்த ஈதர் பயன்படுகிறது (உதாரணம்: சையெக்சாடின்)

## மேற்கோள்கள்

பகுப்பு:டை ஆல்கைல் ஈதர்கள்
பகுப்பு:ஈதர் கரைப்பான்கள்
பகுப்பு:பியூட்டைல் சேர்மங்கள்
பகுப்பு:இனிப்பு மணம் கொண்ட இரசாயனங்கள்
பகுப்பு:சமச்சீர் ஈதர்கள்
மன்கியாலா தூபி

**மன்கியாலா தூபி** (**Mankiala Stupa**) () பாகிஸ்தான் நாட்டின் பஞ்சாப் மாகாணத்தில், இசுலாமாபாத் நகரத்திற்கு அருகே உள்ள மன்கியாலா எனும் கிராமத்தில் கிபி இரண்டாம் நூற்றாண்டில் நிறுவப்பட்ட தூபியாகும்.

## வரலாறு
பௌத்த ஜாதக கதைகளின் படி, கௌதம புத்தரின் ஒரு பிறப்பான இளவரசன் சத்துவன், மிகவும் பசியுடன் இருந்த ஏழு  இளம் புலிகளுக்கு தன்னையே உணவாக அர்பணித்தமையைப் பாரட்டும் விதமாக இத்தூபி எழுப்பப்பட்டது.  

## அமைவிடம்
பாகிஸ்தான் தலைநகரமான இசுலாமாபாத் நகரத்திற்கு தென்கிழக்கே 36 கி.மீ. தொலைவில் உள்ள மன்கியாலா எனும் கிராமத்தில்  இத்தூபி உள்ளது.

## தூபியின் காலம்
மன்கியாலா தூபி பேரரசர் கனிஷ்கர் ஆட்சியின் போது கிபி 128 -151க்கும் இடையே நிறுவப்பட்டதாகும். மௌரியப் பேரரசர் அசோகர் நிறுவிய 84 தூபிகளில் இதுவும் ஒன்று எனக் கூறுகின்றனர்.

## அகழாய்வு
இத்தூபியை பிரித்தானியரான  எல்பின்சுடோன் என்பவர், கிபி 1808 அகழாய்வின் போது கண்டுபிடித்தார். 
 1891ல் இத்தூபி மறுசீரமைக்கப்பட்டது.

## தொல்பொருட்கள்
கிபி 1830ல் ஜீன் - பாப்டிஸ்ட் வென்சுரா என்பவர் இவ்விடத்தை மீண்டும்  அகழாய்வு செய்த போது கிடைத்த தொல்பொருட்களை பிரித்தானிய அருங்காட்சியகத்தில் காட்சிக்கு வைகக்கப்பட்டுள்ளது.
1891க்குப் பின்னர் மன்கியாலா தூபி மறுசீரமைக்கப்படவில்லை என்பதால் மிகவும் சிதிலமடைந்து காணப்படுகிறது.

## படக்காட்சிகள்

File:KITLV 87969 - Unknown - Manikyala stupa at Rawalpindi in British India - 1897.tif|1897ல் மன்கியாலா தூபி 
File:Mankiala Stupa-1.JPG 
File:Mankiala Stupa-2.JPG
File:Mankiala Stupa-3.JPG
File:Mankiala Stupa-5.JPG
File:Mankiala Stupa-4.JPG
File:Capital detail - Buddhist stupa Mankiala, Rawalpindi.jpg


## இதனையும் காண்க
* பௌத்த யாத்திரைத் தலங்கள்
* பௌத்த தொல்லியற்களங்கள்

## மேற்கோள்கள்

பகுப்பு:பௌத்த யாத்திரைத் தலங்கள்
பகுப்பு:தொல்லியற்களங்கள்
பகுப்பு:பாகிசுத்தானில் உள்ள தொல்லியல் களங்கள்
சிசு-2,3-பியூட்டைலின் கார்பனேட்டு

**சிசு-2,3-பியூட்டைலின் கார்பனேட்டு** *(cis-2,3-Butylene carbonate)* C5H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். (H3C)2(C2H2)(CO3) என்ற கட்டமைப்பு வாய்ப்பாடாகவும் இதை எழுதுகிறார்கள். கார்பனேட்டு என்ற வேதி வினைக்குழு சிசு-2,3-பியூட்டைலின் குழுவின் இரு முனைகளிலும் பெற்றுள்ள ஓர் எசுத்தர் என்று சிசு-2,3-பியூட்டைலின் கார்பனேட்டு வகைப்படுத்தப்படுகிறது. மேலும் இதை ஆக்சிசனைக் கொண்டுள்ள ஐந்து உறுப்பினர் பல்லின வளையம் என்றும் வகைப்படுத்துகின்றனர். சிசு-4,5-டைமெத்தில்-1,3-டையாக்சோலான்-2-ஒன் என்ற டையாக்சோலான் வழிப்பொருள் என்ற கோணத்திலும் இதைப் பார்க்கமுடியும். 

சிசு-2,3-பியூட்டைலின் கார்பனேட்டு ஒரு புரோட்டான் வழங்கா கரைப்பானாகும். 
சூடோமோனாசு டைமினுட்டா பாக்டீரியம் சிசு-2,3-பியூட்டைலின் கார்பனேட்டை நிராற்பகுப்பு செய்கிறது. ஆனால் இதனுடைய முப்பரிமாண மாற்றியம் டிரான்சு- 2,3-பியூட்டைலின் கார்பனேட்டை நீராற்பகுப்பதில்லை. 2,3-பியூட்டிலின் கார்பனேட்டுகளின் சுழிமாய்க் கலவையிலிருந்து டிரான்சு- 2,3-பியூட்டைலின் கார்பனேட்டை தயாரிக்க இதுவொரு திறமையான வழி என முன்மொழியப்பட்டது .
## இதையும் காண்க
*1,2-பியூட்டைலின் கார்பனேட்டு

## மேற்கோள்கள்

பகுப்பு:கரைப்பான்கள்
பகுப்பு:கார்பனேட்டு எசுத்தர்கள்
தி வாசிங்டன் போஸ்ட்

***தி வாஷிங்டன் போஸ்ட்*** (***The Washington Post***) என்பது அமெரிக்க நாளிதழ் ஆகும். இது 1877 இல் துவக்கப்பட்டு, வாசிங்டன், டி. சி.யில் இருந்து வெளியிடப்படுகிறது.

அமெரிக்காவின் தலைநகரில் அமைந்துள்ள இந்த செய்தித்தாள் தேசிய அரசியலுக்கு முக்கியத்துவம் கொடுக்கிறது. இது   வாசிங்டன், டி. சி., மேரிலாந்து,  வர்ஜீனியா பகுதிகளில் இருந்து பதிப்புகள் வெளியிடப்படுகின்றன.  இது விரிதாளாக  பிரசுரிக்கப்படுகிறது.

இந்த செய்தித்தாள் 47 புலிட்சர் பரிசுகளை வென்றுள்ளது. 2008 ஆம் ஆண்டில் வழங்கப்பட்ட ஆறு தனித்திறன் புலிட்சர்களும் இதில் அடங்கும், 2002 ஆம் ஆண்டில் தி நியூயார்க் டைம்ஸ் ஏழு விருதுகள் பெற்றது. ஒரு ஆண்டில் ஒரே ஒரு செய்தித்தாளுக்கு வழங்கப்பட்ட மிக உயர்ந்த எண்ணிக்கையிலான பரிசுகளில் இது இரண்டாவது இடத்தைப் பிடித்தது. போஸ்ட் பத்திரிகையாளர்கள் 18 நிமேன் பெல்லோஷிப்ஸையும் 368 வெள்ளை மாளிகை செய்தி ஒளிப்பட சங்க விருதுகளையும் பெற்றுள்ளனர். 1970 களின் முற்பகுதியில், செய்தித்தாள் வரலாற்றில் மிக பிரபலமான புலனாய்வு, நிருபர்களான பாப் உட்வார்ட் மற்றும் கார்ல் பெர்ன்ஸ்டைன் ஆகியோர் அமெரிக்க பத்திரிகையாளர்களுக்கு 'வாட்டர்கேட் ஊழல்' என்று அறியப்பட்ட விசாரணைக்கு தலைமைத் தாங்கினர்; இந்த பத்திரிக்கை அந்த ஊழலை வெளிக்கொண்டு வந்ததால்  ஜனாதிபதி ரிச்சர்ட் நிக்சன் பதவிவிலகும் நிலை ஏற்பட்டது.

2013 ஆம் ஆண்டில், அதன்  நீண்டகால உரிமையாளர் குடும்பமான, கிரஹாம் குடும்பமானது செய்தித்தாள் நிறுவனத்தை  அமேசான்.காம் நிறுவனர் ஜெப் பெசோசுக்கு 250 மில்லியன் டாலர் விலைக்கு விற்றது. 
## வரலாறு
*தி வாஷிங்டன் போஸ்ட்* பத்திரிக்கை 1877 ஆம் ஆண்டு அமெரிக்காவின் தலைநகரமான வாஷிங்டன் நகரத்தில் ஸ்டில்சன் ஹட்சின்ஸ் என்பவரால் தொடங்கப்பட்டது. பத்திரிக்கை துவங்கிய பிறகு, 1889 முதல் 1933 வரை, பலரிடம் கைமாறி யூஜீன் மேயர் என்பவரிடம் வந்து சேர்ந்தது. 1946 இல், அவர் பத்திரிகையைத் தன் மருமகன் பிலிப் கிரஹாமிடம் ஒப்படைத்தார்.

பிலிப் கிரஹாம் தலைமையில் பத்திரிக்கை வெளிவந்து கொண்டிருந்தது. சிறிது காலத்துக்குப் பிறகு,  மன அழுத்த நோயால் பாதிக்கப்பட்ட கிரஹாமால் பத்திரிகையின் மீது தனது கவனத்தைச் செலுத்த இயலாத நிலை ஏற்பட்டு பத்திரிக்கை சரிவை சந்திக்கத் தொடங்கியது. 1963 இல் கிரஹாம் தற்கொலை செய்துகொண்டதால், பத்திரிகை கிரஹாமின் மனைவி கேத்தரின் கிரஹாமின் கைகளில் வந்து சேர்ந்து பின் தலை நிமிர்ந்தது. அதன் பிறகு அவர்களின் குடும்ப சொத்தாக இருந்த இந்த இதழ் அக்கடும்பத்தால் 2013 ஆம் ஆண்டில்,  அமேசான்.காம் நிறுவனர் ஜெப் பெசோசுக்கு விற்கப்பட்டது.
## ஆட்குறைப்பு
இந்நிறுவனத்தில் 800-க்கும் மேற்பட்ட பத்திரிகையாளர்கள் பணியாற்றினர். இந்நாளிதழின் விற்பனை கடந்தாண்டில் 1 லட்சம் பிரதிகளுக்கு கீழ் குறைந்தது. நிதி நெருக்கடி காரணமாக இவர்களில் 300க்கும் மேற்பட்டோரை வாஷிங்டன் போஸ்ட் பணி நீக்கம் செய்துள்ளது.

## மேற்கோள்கள்

பகுப்பு:ஆங்கில இதழ்கள்
பகுப்பு:அமெரிக்க இதழ்கள்
பெலின்-பூராகா பட்டகம்

**பெலின்-பூராகா பட்டகம்** (**Pellin–Broca prism**) என்பது மாறாத விலக்கத்தைக் கொண்ட நிறப்பிரிகைத் திறனையுடைய பட்டகமாகும். இது அபி பட்டகத்திற்கு இணையானது. 

பிரான்சு நாட்டைச் சார்ந்த பெலின் மற்றும் ஆந்த்ரே பூராகா ஆகிய இயற்பியலாளர்களால் வடிவமைக்கப்பட்டது.

இது நான்கு பக்கங்களைக் கொண்ட கண்ணாடி பட்டகமாகும். 90°, 75°, 135°, மற்றும் 60° ஆகிய பக்கக் கோணங்களைக் கொண்டது.  **AB** என்ற பக்கம் வழியாக உள்ளே நுழையும் ஒளி,  **BC** என்ற பக்கம் வழியாக முழு அக எதிரொளிப்பை அடைகிறது. **AD** என்ற பக்கம் வழியாக வெளியேறுகிறது. உள் நுழையும் ஒளியில் ஒரு குறிப்பிட்ட அலைநீளம் கொண்ட ஒளி மட்டும்  90° கோணம் ஒளி விலகலடைகிறது. **O** என்ற புள்ளி வழியாகச் செல்லும் அச்சின் வழியாகப் பட்டகத்தைச் சுழற்றும் போது **BC** ஒளி எதிரொளிப்புப் பக்கம் வழியாகச் செல்லும் ஒரு குறிப்பிட்ட அலைநீளம் 90° கேணம் விலகலடைகிறது.

இந்த பட்டகம், சீரொளியிலிருந்து வரும் பல அலைநீளங்களிலிருந்து, ஒரு குறிப்பிட்ட அலைநீளத்தைப் பிரிக்க உதவுகிறது. இந்தக் காரணங்களுக்காக ஒளி அணு அலைமாலையியலில், இவ்வகை பட்டகங்கள் பயன்படுத்தப்படுகின்றன.

## மேற்கோள்கள்

பகுப்பு:பட்டகங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
எவ்ரி டே (திரைப்படம்)

**எவ்ரி டே** (Every Day) என்பது 2018 ஆம் ஆண்டு வெளிவந்த அமேரிக்க காதல் நாடகத் திரைப்படமாகும். இதை மைக்கேல் ச்ச்சியி இயக்கியுள்ளார். இப்படத்தின் கதை டேவிட் லெவிடன் எழுதிய புதினக் கதையை அடிப்படையாகக் கொண்டு எடுக்கப்பட்டது. இந்த படத்தில் 16 வயது கொண்ட நாயகியாக ரையன்நானாவாக அந்தோரி ரைஸ் நடித்துள்ளார். டெபி ரியான், ஜஸ்டிஸ் ஸ்மித், மைக்கேல் க்ராம் உள்ளிட்டோர் உடன் நடித்துள்ளனர். படத்தின் நாயகி ஏ என்ற பெயருடைய ஒரு ஆத்மாவுடன் காதலில் விழுகிறாள், அந்த ஆத்மா ஒவ்வொரு நாளும் வேறுபட்ட உடலில் புகுந்து வரும் ஆன்மா ஆகும். இதனால் நாயகி ஒவ்வொரு நாளும் ஒரு வித்தியாசமான வாழ்வை வாழ்கிறார்.
## கதைச் சுருக்கம்
கூச்ச சுபாவம் கொண்ட பதின்ம வயதுப் பெண்ணொருத்தி காதல் கொள்கிறாள். ஆனால், தான் நேசிக்கும் காதலனுக்கும் அவனது அப்போதைய உடலுக்கும் தொடர்பில்லை எனத் தெரியவரும்போது அதிர்ச்சியடைகிறாள். அன்று மட்டுமல்ல, ஒவ்வொரு நாள் புலரும்போதும் அவளைக் காதலிக்கும் ஆவி புதிய உடல் ஒன்றில் தனது நாளைத் தொடங்குகிறது. அவளுக்கு மட்டுமல்ல, அவளது காதலனான அந்த ஆவிக்கும் இந்த நாளை எந்த உடலில் புகுவோம் என்பதை முன்கூட்டியே கணிக்க முடியாது. ஆவியின் தேகப் பயணமும் அதைத் தேடும் அவளின் ஊகப் பயணமுமாக, ஒவ்வொரு நாளும் தங்களைப் புதிதாய்க் கண்டடைந்து காதலைக் கொண்டாடுகிறார்கள். ஆண், பெண், கறுப்பு, சிவப்பு, ஒல்லி, குண்டு என்று உடலின் அடையாளங்களைக் கடந்து தினசரி புதுப்புதிதாக சுவையாக தொடரும் நேசிப்பின் சுவாரசியமே, அவர்களின் காதலுக்கு எதிராகவும் உள்ளது.
## மேற்கோள்கள்

பகுப்பு:2018 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
இரட்டைக் கோடு குதிக்கும் சிலந்தி

**இரட்டைக்கோடு குதிக்கும் சிலந்தி** (**two-striped jumper**, அல்லது ***Telamonia dimidiata***) என்பது ஒரு குதிக்கும் சிலந்தி ஆகும். இவை  ஆசியாவின்  வெப்பமண்டல மழைக்காட்டுப்பகுதிகளிலும் மரக்காடுகளிலும் காணப்படுகின்றன.

## விளக்கம்
[thumb|[கேரளம்|கேரளத்தில் ஒரு ஆண் பூச்சி]]
[thumb|[கேரளம்|கேரளத்தில் ஒரு பெண் பூச்சி]]
இவற்றில் பெண் பூச்சிகளின் உடல்  நீளம் வரை வளருகின்றன. அதே போல ஆண் பூச்சிகளின் உடல்   வரையும் வளரும். இவற்றில் பெண் பூச்சிகள்  இளமஞ்சள், இள வெண்கல நிறத்தோடும், கண்களைச் சுற்றி சிவப்பு வளையத்துடனும்,  இதன் பின்னுடல் பகுதியில் இரண்டு சிவப்பு நேர்கோடுகள் தெளிவாக காணப்படும். ஆண் பூச்சிகள் கருத்த நிறத்திலும், உடலில் வெள்ளைக் குறிகளுடனும், கண்களைச் சுற்றி சிவப்பு நிற முடிகள் கொண்டு இருக்கும். இவை  சிங்கப்பூர், இந்தோனேசியா, பாக்கித்தான், ஈரான், இந்தியா, பூட்டான் ஆகிய நாடுகளில் காணப்படுகிறது. இந்த பூச்சிகள் நச்சுத் தன்மை அற்றவை, இவற்றால் மனிதர்களுக்கு எந்த தீங்கும்  இல்லை.

## அடிக்குறிப்புகள்

## மேற்கோள்கள்
* 

## வெளி இணைப்புகள்
* 
* 
* 

பகுப்பு:சிலந்திகள்
புரோப்பைல் குழு

**புரோப்பைல் குழு** *(propyl group)* என்பது புரோப்பேனிலிருந்து (C3H8) தருவிக்கப்பட்ட ஒரு மூன்று கார்பன் ஆல்கைல் பதிலி ஆகும். இதன் மூலக்கூற்று வாய்ப்பாடு –CH2CH2CH3  ஆகும். பெரும்பாலும் இதை Pr என்று சுருக்கி அழைப்பார்கள். தனிமம் பிரசியோடைமியத்திற்கும் இதுதான் குறியீடு என்பதை கவனித்தில் கொள்ள வேண்டும். புரோப்பேனிலிருந்து விளிம்பு நிலையிலுள்ள ஒரு ஐதரசன் அணுவை நீக்குவதால் புரோபைல் குழு கிடைக்கிறது .  

புரோப்பேனின் விளிம்புநிலை கார்பனுக்குப் பதிலாக மைய கார்பன் அணுவின் ஐதரசன் அணுவை நீக்கம் செய்வதால் புரோபைல் குழுவின் மாற்றிய வடிவத்தைப் பெறலாம். இம்மாற்றிய வடிவத்தை 1-மெத்திலெத்தில் அல்லது ஐசோபுரோபைல் என்ற பெயரால் அழைப்பர். ஒவ்வொரு கார்பன் அணுவுக்கும் ஒரு பதிலியென நான்கு பதிலிகளை இடம்பெறச் செய்ய மைய கார்பன் அணுவுடனுள்ள ஐதரசன் அணு என்-புரோபைல் குழுவின் சேர்விட கார்பன் அணுவுக்கு நகர்கிறது. இது –CH(CH
3)2 என்ற அமைப்பு வாய்ப்பாட்டால் குறிப்பிடப்படுகிறது .

நேர்கோட்டு புரோப்பைல் முன்னொட்டு ’என்’ சேர்க்கப்பட்டு என்–புரோபைல் என்று அழைக்கப்படுகிறது. என் முன்னொட்டு குறிக்கப்படாமல் இருந்தால், அங்குள்ள எந்த கார்பனின் ஐதரசன் அணு நீக்கப்பட்டது என்பதை அறியமுடியாது. அதாவது தன்னிச்சையாக அது ஒர் ஐசோபுரோபைலாக இருக்கலாம் என்று கருதிவிடமுடியாது .  
கூடுதலாக வளைய புரோபைல் என்ற மூன்றவது புரோபைல் குழுவையும் கூற முடியும். இது மற்ற இரண்டு வடிவங்களின் மாற்றியம் கிடையாது. இதனுடைய மூலக்கூறு வய்ப்பாடு -C3H5 ஆகும். 

## உதாரணங்கள்
என்-புரோபைல் அசிட்டேட்டு என்பது ஓர் எசுத்தர் ஆகும். இதைல் புரோபைல் குழு மைய ஆக்சிசன் அணுவுடன் இணைந்துள்ளது. 

## மேற்கோள்கள்

பகுப்பு:ஆல்கைல் குழுக்கள்
எத்தில் குழு

**எத்தில் குழு** *(Ethyl group)* என்பது ஈத்தேனிலிருந்து (C2H6) தருவிக்கப்பட்ட ஓர் ஆல்கைல் பதிலி ஆகும். இதன் மூலக்கூற்று வாய்ப்பாடு –CH2CH3 ஆகும். பெரும்பாலும் இதை Et என்று சுருக்கி அழைப்பார்கள். கரிம வேதியியல் ஐயுபிஏசி பெயரிடும் முறையில் எத்தில் என்ற சொல் பயன்படுத்தப்படுகிறது. ஒரு மூலக்கூறில் இடம்பெற்றுள்ள நிறைவுற்ற இரண்டு கார்பன் பகுதிக்கூறுகளைக் குறிக்க இச்சொல் பயன்படுத்தப்படுகிறது. அதே நேரத்தில் ’எத்’ என்ற முன்னொட்டானது மூலக்கூறிலுள்ள இரண்டு கார்பன் அணுக்களைக் குறிக்கப் பயன்படுத்தப்படுகிறது. 
   
## எத்திலேற்றம்

ஒரு சேர்மம் உருவாகும்போது அத்துடன் எத்தில் குழுவைச் சேர்க்கின்ற வினை எத்திலேற்ற வினை எனப்படும். அச்செயல் முறை எத்திலேற்றம் எனப்படும். பென்சீனுடன் எத்தில் குழுவைச் சேர்க்கும் வினையே பரவலாக எத்திலேற்ற வினைக்கு உதாரணமாகக் கூறப்படுகிறது. இவ்வினையில் எத்திலீன் எத்திலேற்ற முகவராகச் செயல்படுகிறது. 

::

தோராயமாக 1999 ஆம் ஆண்டு மட்டும் 24.7 மில்லியன் டன்கள் எத்தில் பென்சீன் தயாரிக்கப்பட்டது. சிடைரீன் தயாரிப்புக்கு முன்னோடி சேர்மமாக இது பயன்படுகிறது. சிடைரீனிலிருந்து பாலிசிடைரீன் தயாரிக்கப்படுகிறது.
எத்தில் குழுவைக் கொண்டுள்ள பல சேர்மங்கள் மின்னணு கவர் எத்திலேற்ற வினையினால் உருவாக்கப்படுகின்றன. அதாவது அணுக்கருவில் எத்தில் குழுவை ஆதாரமூலமாகக் கொண்ட சேர்மங்கள் சூடுபடுத்தப்பட்டு இவை தயாரிக்கப்ப்டுகின்றன. டிரையெத்திலாக்சோனியம் டெட்ராபுளோரோபோரேட்டு [Et3O]BF4 இத்தகையதொரு முகவராகும். நல்ல அணுக்கருகவரிகள் தேவையெனில் எத்தில் ஆலைடுகள் போன்ற குறைவான எலக்ட்ரான்கவர் வினைப்பொருள்கள் பயன்படுத்த வேண்டும். 

## முப்பரிமானவேதியியல்

சமச்சீரற்று எத்தினேற்றமடைந்த கலவைகளில்  உள்ள மெத்திலீன் புரோட்டான்கள் மாறு தோற்றுரு இணைகளாக உள்ளன. அத்தகைய பதிலீடுகளை மாற்றக்கூடிய முப்பரிமான தேர்திறன் நாற்தொகுதி வினைப்பொருள்கள் அறியப்படுகின்றன.
 
## பெயர்க்காரணம்

இந்த குழுவின் பெயரானது ஏதெர் என்ற பெயரிலிருந்து பெறப்பட்டதாகும், கிரேக்கர்களின் முதல் காலகட்ட காற்றுக் கடவுள் ஏதெர் என்ற சொல்லால் குறிக்கப்பட்டது. அந்தக் காலகட்டத்தில்  எளிதில் ஆவியாகக் கூடிய எந்தவொரு சேர்மமும் இப்பெயரால் அழைக்கப்பட்டது என்பது குறிப்பிடத்தக்கதாகும். பின்னொட்டாக விளங்கும் ’இல்’ என்பது பொருள் என்றும் கருதப்பட்டு சேர்க்கப்பட்டது. 1835 ஆம் ஆண்டில் சுவீடிய வேதியலாளர் யான் யோக்கோபு பெர்சிலியசு எத்தில் என்ற சொல்லை உருவாக்கினார்.

## இதையும் காண்க
*வேதி வினைக்குழு
 
## மேற்கோள்கள்

பகுப்பு:ஆல்கைல் குழுக்கள்
2,3,3-டிரைமெத்தில்பென்டேன்

**2,3,3- டிரைமெத்தில்பென்டேன்** *(2,3,3-Trimethylpentane)* C8H18 என்ற மூலக்கூற்று வாய்ப்பாடு கொண்ட ஒரு பக்கக் கிளையுள்ள ஆல்க்கேன் ஆகும். ஆக்டேன் என்ற ஐதரோ கார்பனின் மாற்றியங்களில் இதுவும் ஒன்றாகும். நிறமற்ற, நெடியற்ற நீர்மமான இச்சேர்மத்தை 2,3,3- மும்மெத்தில் பென்டேன் என்றும் அழைக்கலாம்.
  
## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
எம்பி4

**எம். பி. 4**(MPEG-4 Part 14or MP4 ) என்பது எண்ணிம பல்லூடக எண்ணிமக்கலன் வடிவம் ஆகும். பெரும்பாலும் இக்கல வடிவத்தில் எண்ணிம நிகழ்படமும், எண்ணிம ஒலியும் சேமித்து வைக்கப்படுகின்றன. எனினும், எண்ணிமமல்லாத ஊடக ஒலியும், ஒளியும் சேமித்து வைக்கலாம். இவ்வடிவத்தில் உரைக்கோப்பும், நிழற்படமும் சேமித்து வைக்கப்பயன்படுகின்றன.

## மேற்கோள்கள்

பகுப்பு:கோப்பு வடிவங்கள்
அண்ணாதுரை (திரைப்படம்)

**அண்ணாதுரை** (*Annadurai*)  ஜி. சீனிவாசன் இயக்கத்தில், விஜய் ஆண்டனி முன்னணிப்பாத்திரத்தில் நடித்து தமிழில் வெளியான திரைப்படம். இத்திரைப்படத்திற்கு இசை இயக்குராகவும் முதன் முதலாக படத்தொகுப்பாளராகவும் விஜய் ஆண்டனி பணியாற்றியுள்ளார். இத்திரைப்படத்தினை  ஃபாத்திமா விஜய் ஆண்டனியும் ராதிகா சரத்குமாரும் இணைந்து தயாரித்துள்ளனர். இத்திரைப்படத்தின் தயாரிப்புப்பணிகள் பிப்பிரவரி 2017இல் தொடங்கப்பட்டது.
## நடிப்பு
*விஜய் ஆண்டனி - அண்ணாதுரையாகவும் தம்பிதுரையாகவும் இரட்டைவேடம்
*தினா சம்பிகா- ரேவதியாக
*மகிமா- ஈஸ்வரியாக
*ஜூவல் மேரி-சித்ராவாக
*ராதாரவி
*காளி வெங்கட்- கர்ணாவாக
*நளினிகாந்த்
*ரிண்டு ரவி
*உதய் ராஜ்குமார்
*சேரான்ராஜ்- தயாளனாக
*டேவிட்

## தயாரிப்பு
பிப்ரவரி 2017இல் விஜய் ஆண்டனி அண்ணாதுரை என்னும் தலைப்பிலானத் திரைப்படத்தினை  ராதிகா சரத்குமாருடன் இணைந்து புதுமுக இயக்குநர் ஜி. சீனிவாசன் இயக்கத்தில் தான் நடிக்கவுள்ளதாக அறிவித்தார். இப்படத்தின் தலைப்பிற்கும் அரசியல்வாதி அண்ணாதுரைக்கும் எந்தத் தொடர்பும் இல்லையென்றும் மக்களிடையே பேர்பெற்ற ஒரு பெயர் தனது திரைப்படத்திற்கு சூட்டப்பட்டுள்ளதாகவும் விஜய் ஆண்டனி கூறியுள்ளார் இத்திரைப்படத்தில் விஜய் ஆண்டனி - அண்ணாதுரையாகவும் தம்பிதுரையாகவும் இரட்டை வேடங்களில் நடித்துள்ளதோடு, படத்திற்கு இசையமைத்து, படத்தொகுப்பையும் அவர் செய்துள்ளதாக இப்படத்தின் இயக்குநர் ஜி. சீனிவாசன் கூறியுள்ளார்

## கதை
காதலி இறந்ததால் மதுப்பழகத்திற்கு அடிமையான ஒருவனின் வாழ்க்கைத்தடமும், அவனைச் சுற்றியுள்ளவர்களின் வாழ்வும் எப்படியெல்லாம் தடம்மாறுகிறது என்பதே அண்ணாதுரை திரைப்படத்தின் மூலக்கதையாகும். தெரியாமல் செய்தபிழையால் சீரழியும் தம்பியின் வாழ்க்கையை மாற்ற அண்ணன் செய்யும் ஈகத்தை இத்திரைப்படம் வெளிப்படுத்துகின்றது.

## மேற்கோள்கள்

## வெளி இணைப்புகள்
*

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
2,5-டைமெத்தில்யெக்சேன்

**2,5- டைமெத்தில்யெக்சேன்** *(2,5-Dimethylhexane)* என்பது   C8H18 என்ற மூலக்கூற்று வாய்ப்பாடு கொண்ட  பக்கக் கிளையுள்ள ஆல்க்கேன் ஆகும். ஆக்டேன் என்ற ஐதரோ கார்பனின் மாற்றியங்களில் இதுவும் ஒன்றாகும். இதனுடைய கொதிநிலை ஆக்டேனின் கொதிநிலைக்கு மிக அருகில் உள்ளது. ஆனால் தூயநிலையில் உள்ள போது இதனுடைய கொதிநிலை சிறிதளவு குறைவாக உள்ளது. நிறமற்ற, நெடியற்ற நீர்மமான இச்சேர்மத்தை 2,5- இருமெத்தில்யெக்சேன் என்றும் அழைக்கலாம். இருமெத்தில்யெக்சேன் சிறிதளவு நச்சுத்தன்மை கொண்டது ஆகும். 
## மேற்கோள்கள்

பகுப்பு:ஆல்கேன்கள்
2,3-டைமெத்தில்யெக்சேன்

**2,3- டைமெத்தில்யெக்சேன்** *(2,3-Dimethylhexane)* என்பது  C8H18 என்ற மூலக்கூற்று வாய்ப்பாடு கொண்ட  பக்கக் கிளையுள்ள ஆல்க்கேன் ஆகும். ஆக்டேன் என்ற ஐதரோ கார்பனின் கட்டமைப்பு மாற்றியங்களில் இதுவும் ஒன்றாகும். நிறமற்ற, நெடியற்ற நீர்மமான இச்சேர்மத்தை 2,3- இருமெத்தில்யெக்சேன் என்றும் அழைக்கலாம்.

## மேற்கோள்கள்

பகுப்பு:ஆல்கேன்கள்
டெட்ரா-டெர்ட்-பியூட்டைல்மெத்தேன்

**டெட்ரா-டெர்ட்-பியூட்டைல்மெத்தேன்** *(Tetra-tert-butylmethane)* என்பது C17H36 அல்லது (H3C-)3C-)4C என்ற மூலக்கூற்று வாய்ப்பாடு கொண்ட கருத்தியலான ஒரு கரிமச் சேர்மமாகும். இச்சேர்மத்தை டெட்ரா-மூவிணைய—பியூட்டைல்மீத்தேன் என்றும் அழைக்கலாம். அநேகமாக இதுவொரு ஆல்கேனாக இருக்கும். குறிப்பாக எப்டாடெக்கேன் மாற்றியம் பக்கக் கிளையாக இணைந்திருக்கும். இதனுடை நேதியியல் முறைப்படியான பெயர் 3,3-டை-டெர்ட்-பியூட்டைல்-2,2,4,4-டெட்ராமெத்தில்பென்டேன் ஆகும். 

மிகச் சிறிய நிறைவுற்ற வளையமிலா ஐதரோகார்பனாக இது பரிந்துரைக்கப்பட்டு கவனத்தை ஈர்க்கிறது. கொள்ளிடத்தடை காரணமாக இச்சேர்மம் நிலைத்திருக்காது என்று கருதப்படுகிறது. இருப்பினும், கணிப்புக்கள் இம்மூலக்கூறு நிலையானதாக இருக்கும் என்கின்றன.  0.1661 nm  C-C பிணைப்புகள் 0.1661 நானோமீட்டர் நீளத்துடன்   வழக்கமான C-C பிணைப்பை விட நீளமாகவும், ஆனால் வேறு சில உண்மையான மூலக்கூறுகளை விட இன்னும் குறைவான நீளமும் கொண்டவையாக இருக்கும். 

## மேலும் காண்க
* நாற்புளோரோமெத்தேன்
* கார்பன் டெட்ராகுளோரைடு
* கார்பன் நான்கையோடைடு
* டெட்ராசிடோமெத்தேன்
* டெட்ராயெத்தினைல்மீத்தேன்

## மேற்கோள்கள்

பகுப்பு:ஆல்கேன்கள்
பகுப்பு:கருத்தியலான வேதிச் சேர்மங்கள்
பகுப்பு:மூவிணைய பியூட்டைல் சேர்மங்கள்
அபி ஒளிவிலகல்மானி

[thumb|right|[வெப்பநிலையை கட்டுப்படுத்தும் பட்டகத்துடன் கூடிய அபி ஒளிவிலகல்மானி]]
**அபி ஒளிவிலகல்மானி**  (*Abbe refractometer*)  என்பது ஒளிவிலகல் எண்ணை மிகத் துல்லியமாக அளக்கப் பயன்படும் கருவியாகும்.

## விளக்கம்
செர்மனி நாட்டைச் சேர்ந்த எனெசுட் அபி (1840–1905) என்ற இயற்பியலாளரால் 19 ஆம் நூற்றாண்டில் இக்கருவி உருவாக்கப்பட்டது. இது வெப்பநிலைமானியுடன் கூடிய ஒளிவிலகல்மானியாகும், தண்ணீருடன் கூடிய வெப்பத்தைக் கட்டுப்படுத்தும் கருவியும் இணைக்கப்பட்டுள்ளது. நிறப்பிரிகையால் ஏற்படும் விளைவுகளைக் குறைக்கும் அமைப்பும் உள்ளது. இது திரவங்களின் ஒளிவிலகல் எண் காணப் பயன்படுகிறது.

அபி ஒளிவிலகல்மானியில், வெளிச்சம் தரும் பட்டகத்திற்கும், ஒளிவிலகல் உண்டாக்கும் பட்டகத்திற்கும் இடையே ஒளிவிலகல் எண் காணப்பட வேண்டிய திரவ மாதிரி வைக்கப்படுகிறது. ஒளிவிலகலை உண்டாக்கும் பட்டகத்தின் ஒளி விலகல் எண் 1.75 ஆக இருக்கும். இது கண்ணாடியால் ஆனது. ஆனால் பயன்படுத்தப்படும் திரவத்தின் ஒளி விலகல் எண், இதை விடக் குறைவாக இருக்க வேண்டும். ஒரு ஒளிமூலமானது, வெளிச்சம் தரும் பட்டகத்தை நோக்கி அமைக்கப்படுகிறது. இப் பட்டகத்தின் அடிப்பகுதி பட்டை தீட்டபடாமலிருக்கும். இதனால் ஒளியானது எல்லாப் பாதைகளிலும் செல்ல இயலும். ஒளிவிலகலை உண்டாக்கும் பட்டகத்தின் பின்புறம் உணரி (detector) இணைக்கப்பட்டிருக்கும்.

அபி கண்டுபிடித்து ஒரு நூற்றாண்டு ஆனாலும், இந்தக் கருவியின் பயன்பாடும், துல்லியமும் உயர்ந்துள்ளது. கண்ணாடி, நெகிழி மற்றும் பலபடி போன்ற திடப் பொருட்களின் ஒளி விலகல் எண்ணையும் காண உதவுகிறது. நவீன அபி ஒளிவிலகல்மானிகள் எண்ணிம அளவீடுகளைக் கொண்டுள்ளது.

திரவத்தின் வெப்பநிலையை சீராக்க, தண்ணீரைச் சுற்ற வைக்கும் அமைப்பு உள்ளது. குறிப்பிட்ட அலைநீளத்தைப் பிரித்தெடுக்க, உகந்த வடிகட்டிகள் பயன்படுத்தப்படுகின்றன. குறைந்த அலைநீளம் கொண்ட அகச் சிவப்பு கதிர்களைக் காணவும் இக்கருவிகள் பயன்படுகிறது. அனைத்து அலைநீளங்களையும் பயன்படுத்தும் அபி ஒளிவிலகல்மானி அபி எண்களைக் கண்டறிய உதவுகிறது.

தண்ணீருக்குப் பதில் இன்றைய நிலையில் திட நிலைக் (solid-state) கருவிகளைக் கொண்டு, ஒளிவிலகல்மானியின் வெப்பநிலையைக் கட்டுப்படுத்தப்படுகிறது.

## மேலும் பார்க்க

* ஒளிவிலகல் குறிப்பெண்

## வெளியிணைப்புகள்
* refractometer after Ernst Abbe by Carl Zeiss made in 1904
* improved Abbe refractometer by Carl Zeiss made in 1928
* Abbe refractometer theory and operating instructions

## மேற்கோள்கள்

பகுப்பு:ஒளியியல் கருவிகள்
பகுப்பு:ஒளியியல் பொருட்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கார்லோ தீவு

**கார்லோ தீவு** *(Karlo Island)* என்பது அந்தமான் தீவுகளின் ஒரு தீவு ஆகும். இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான.  வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் கார்லோ தீவு அடங்குகிறது.  போர்ட் பிளேயரில் இருந்து வடக்கே 142 கிலோ மீட்டர் தொலைவில் (88 மைல்) இந்த தீவு அமைந்துள்ளது.
 
## புவியியல்
சிடீவார்ட்டு சவுண்டு குழு எனப்படும் தீவுக்கூட்டத்தில் ஆயிசுடர் மற்றும் ஆர்ச்சிட்டு தீவுகளுக்கு நடுவில் கார்லோ தீவு பரந்து விரிந்துள்ளது.

## நிர்வாகம்
அரசியல் ரீதியாக திக்லிபூர் நகரத் தாலுக்காவின் கட்டுப்பாட்டுக்குள் கார்லோ தீவு மற்றும் சிடீவார்ட்டு சவுண்டு குழு எனப்படும் தீவுக்கூட்டம் ஆகியவை அடங்குகின்றன.

## மக்கள் தொகையியல்
ஒரு காலத்தில் கார்லோ தீவுக்குள் மக்கள் வசித்து வந்திருக்கின்றனர். ஒரு சிறிய படகுத்துறையும் தனித்த ஒரு வீடும் இக்கிராமத்தின் இடிபாடுகளாக எஞ்சியுள்ளன. 

## மேற்கோள்கள்

பகுப்பு:வடக்கு மற்றும் மத்திய அந்தமான் மாவட்டம்
பகுப்பு:அந்தமான் நிக்கோபார் தீவுகளின் தீவுகள்
சிமித் தீவு (அந்தமான் நிக்கோபார் தீவுகள்)

**சிமித் தீவு** *(Smith Island )* என்பது அந்தமான் தீவுகளின் ஒரு தீவு ஆகும். இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான  வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் இத் தீவு அடங்குகிறது போர்ட் பிளேயரில் இருந்து வடக்கே 185 கிலோ மீட்டர் தொலைவில் (115 மைல்) இந்த தீவு அமைந்துள்ளது.

## புவியியல்

திக்லிபூர் நகரத்திற்கு அருகிலுள்ள ஏரியல் விரிகுடாவில் சிமித் தீவு அமைந்துள்ளது. 

## நிர்வாகம்
அரசியல் ரீதியாக திக்லிபூர் நகரத் தாலுக்காவின் கட்டுப்பாட்டுக்குள் சிமித் தீவு மற்றும் ஏரியல் விரிகுடா தீவு ஆகியவை அடங்குகின்றன .

## மக்கள் தொகையியல்

சிமித் தீவில் மூன்று கிராமங்கள் உள்ளன. 2011 ஆம் ஆண்டு நடைபெற்ற இந்தியநாட்டின் மக்கள் தொகைக் கணக்கெடுப்பின்படி இத்தீவில் 160 குடும்பங்கள் வாழ்ந்திருந்தன. ஆறு வயதிற்கு கீழுள்ள குழந்தைகள் தவிர்த்து இத்தீவின் கல்வி கற்றல் வீதம் 100 சதவீதம் ஆகும் .
 
## போக்குவரத்து

ஏரியல் விரிகுடா படகுத்துறை அல்லது கலிபூர் நீர் விளையாட்டு மையம் என்றழைக்கப்படும் படகுத்துறையிலிருந்து பயணப்படகு வசதியுடன் தீவின் போக்குவரத்து வசதி இயங்குகிறது . வாரத்திற்கு ஒரு முறை கப்பல் போக்குவரத்து வசதியும் இங்குண்டு. 

## விலங்கினங்கள்
சிமித் தீவு கடற்கரை கடலாமைகள் கூடடைவுக்கு சிறந்த இடமாகும். 

## மேற்கோள்கள்

பகுப்பு:வடக்கு மற்றும் மத்திய அந்தமான் மாவட்டம்
பகுப்பு:அந்தமான் நிக்கோபார் தீவுகளின் தீவுகள்
டெட்ராயெத்தில்மெத்தேன்

**டெட்ராயெத்தில்மெத்தேன்** *(Tetraethylmethane)* என்பது C9H20 என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். 9 கார்பன் அணுக்களை உறுப்பினராகக் கொண்டு பக்கக் கிளையுடன் கூடிய ஓர் ஆல்க்கேனாக இச்சேர்மம் கருதப்படுகிறது. அறை வெப்பநிலையில் எளிதில் தீப்பற்றக்கூடியதாகவும் எளிதில் ஆவியாகக் கூடியதாகவும் டெட்ராயெத்தில்மெத்தேன் காணப்படுகிறது. நோனேனின் மாற்றியமான இச்சேர்மத்தை டெட்ராயெத்தில்மீத்தேன் என்றும் அழைக்கலாம்.
  
## மேற்கோள்கள்

## வெளி இணைப்புகள்
*"Molecular Structure of 3,3-Diethylpentane (Tetraethylmethane) in the Gas Phase As Determined by Electron Diffraction and ab Initio Calculations"

பகுப்பு:ஆல்கேன்கள்
கதிர் செறிவு வரைபடம்

**கதிர் செறிவு வரைபடம்** (**actinograph**) என்பது ஒளியின் அளவை அளக்கப் பயன்படுகிறது. இதன் மூலம் புகைப்படத்தில், எந்த அளவிற்கு ஒளியைக் காட்ட வேண்டும் என்பது கணிக்கப்படுகிறது. அதாவது ஒளிப்படத்துறையில், இடத்திற்கு ஏற்றாற் போல் ஒளிச்செறிவின் அளவை நிர்ணயிக்க உதவுகிறது.

ஆரம்ப கால கதிர் செறிவு வரைபடங்கள் 24 மணி நேரமும் பதிவிடப்பட்டன. சுழலும் புகைப்படச் சுருளில் வரைபடமானது வரையப்பட்டது. அரச கார்ன்வெல் தொழிற்நுட்ப கழகத்தில் (Royal Cornwall Polytechnic Society) 1845 ஆம் ஆண்டு இராபர்ட் கண்ட் இப்படத்தைப் பற்றி விளக்கியுள்ளார்.

1888 ல் பெர்டினன்ட் கர்டர் (Ferdinand Hurter) மற்றும் வெரோ சார்லசு டிாிபீல்டு (Vero Charles Driffield) ஆகியோர் சூரிய ஒளியின் திறனையும், புகைப்படக்கருவியின் துளையை எவ்வளவு நேரம் திறக்க வேண்டும் என்பதையும் அளக்கும் கருவியை உருவாக்கி, அதற்குக் காப்புரிமை பெற்றனர். 
இவை முதலில் நழுவு சட்டங்களாக மட்டுமே வடிவமைக்கப்பட்டன. பின்னரே வரைப்படத்தாள் இணைக்கப்பட்டது.

1911 ல் ஆர்தர் வில்லியம் கிளைடென் (Arthur William Clayden)  இக் கருவியை வானிலையியலர்களும் பயன்படுத்தும் வண்ணம் வடிவமைத்தார். கதிர்வீசலில் ஏற்படும் மாற்றத்தைப் பதிவிட மற்றும் கண்காணிக்க இக் கருவி பயன்படுத்தப்பட்டது.

## மேலும் பார்க்க

*கதிர் செறிவு அளவி

## மேற்கோள்கள்



பகுப்பு:ஒளிப்பட நுட்பங்கள்
பகுப்பு:ஒளியியல் தொடர்பான குறுங்கட்டுரைகள்
பகுப்பு:ஒளிப்படவியல்
எப்சோமைட்டு

**எப்சோமைட்டு** *(Epsomite)* என்பது MgSO4•7H2O என்ற மூலக்கூற்று வாய்ப்பாடு கொண்ட ஒரு நீரிய மக்னீசியம் சல்பேட்டுக் கனிமம் ஆகும். பளிங்கு போன்ற ஊசியான செஞ்சாய்சதுர படிகமாக எப்சோமைட்டு கிடைக்கின்றது. பெரும்பாலும் திண்ணிய அல்லது நார்போன்ற படிகமாகவும் உள்ளது. எப்சோமைட்டின் ஒளிவீச்சு, பளிங்கு மிளிர்விலிருந்து பட்டு மிளிர்வு வரை வேறுபடுகிறது. இதன் கடினத் தன்மை 2 - 2.5 எனவும் அடர்த்தி 1.67 ஆகவும் உள்ளது. எப்சோமைட்டை எப்சம் உப்பு என்றும் அழைப்பதுண்டு. தண்ணீரில் எளிதாகக் கரையும் இக்கனிமம் உலர் காற்றில் ஒரு மூலக்கூறு தண்ணீரை இழந்து அறுநீரேற்றாக மாறுகிறது. இதனால் ஒற்றைச் சாய்வு கட்டமைப்பைப் பெறுகிறது. 

## தோற்றமும் கண்டுபிடிப்பும்

கசப்புடன் உப்புக்கரிக்கும் சுவையும் கொண்ட இக்கனிமம் சுண்ணாம்புக் குகையிலும், நிலக்கரி சுரங்கப் பாதைகளிலும் காணப்படுகிறது. பெரும்பாலும் கிப்சத்துடன் சேர்ந்து .கடல் அல்லது உவர் ஏரிப்படிவுகளில் அமைந்துள்ள மெல்லிய உப்பு அடுக்குகளில் எப்சோமைட்டு கிடைக்கிறது. தென்கிழக்கு இங்கிலாந்தின் சர்ரே மாகாணத்திலுள்ள எப்சம் நகரில் 1806 ஆம் ஆண்டு எப்சோமைட்டு முதன்முதலில் விவரிக்கப்பட்டது. இதனாலேயே இதற்கு எப்சோமைட்டு என்ற பெயரும் சூட்டப்பட்டது. மெலாண்டிரைட்டு, கிப்சம், ஆலோடிரைகைட்டு, பிக்கெரிங்கைட்டு, அலுனோகென், ரோசனைட்டு, மிராபிலைட்டு போன்ற கனிமங்களுடன் இணைந்து எப்சோமைட்டு இயற்கையில் கிடைக்கிறது. 

## தொடர்புடைய கனிமங்கள்
மோரினோசைட்டு (NiSO4•7H2O), கோசுலாரைட்டு (ZnSO4•7H2O  போன்ற கனிமங்களின் திண்மக் கரைசல்களும் எப்சோமைட்டு குழுவுடன் தொடர்பு கொண்டுள்ள பிற கனிமங்களாகும். 
கையீசெரைட்டு (MgSO4•H2O) ஒரு குறைந்த நீரேற்று மக்னீசியம் சல்பேட்டு ஆகும். 

## மேற்கோள்கள்

பகுப்பு:மக்னீசியக் கனிமங்கள்
பகுப்பு:சல்பேட்டுக் கனிமங்கள்
பகுப்பு:நேர்ச்சாய்சதுரக் கனிமங்கள்